### *Projekts*

**LATVIJAS REPUBLIKAS MINISTRU KABINETS**

   2015.gada \_\_\_.\_\_\_\_\_\_\_\_\_     Noteikumi Nr.\_\_\_

   Rīgā      (prot. Nr.\_\_ \_\_ § )

**Latvijas Nacionālā mākslas muzeja**

**publisko maksas pakalpojumu cenrādis**

Izdoti saskaņā ar

Likuma par budžetu un finanšu vadību

5.panta devīto daļu

1. Noteikumi nosaka Latvijas Nacionālā mākslas muzeja (turpmāk – muzejs) sniegto publisko maksas pakalpojumu cenrādi.

2. Muzejs sniedz publiskos maksas pakalpojumus saskaņā ar cenrādi ([pielikums](http://likumi.lv/doc.php?id=252753#piel0)).

3. Par cenrāža 1.punktā minētajiem pakalpojumiem maksu neiekasē no:

3.1. pirmsskolas vecuma bērniem;

3.2. bāreņiem vai bez vecāku gādības palikušajiem bērniem (uzrādot apliecību);

3.3. bērniem līdz 18 gadu vecumam ar invaliditāti, personām ar I un II grupas invaliditāti (uzrādot invaliditātes apliecību) un no vienas personas, kas pavada bērnu līdz 18 gadu vecumam ar invaliditāti vai personu ar I grupas invaliditāti;

3.4. Latvijas mākslas skolu un mākslas profesionālās vidējās izglītības iestāžu izglītojamiem (uzrādot apliecību);

3.5. Latvijas Mākslas akadēmijas pilna laika studentiem (uzrādot apliecību);

3.6. profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, arhitektūru, restaurāciju, mācību vai studiju procesa ietvaros (vismaz dienu iepriekš iesniedzot rakstveida izglītības iestādes iesniegumu muzeja direktoram);

3.7. Latvijas muzeju darbiniekiem (uzrādot apliecību);

3.8. Starptautiskās muzeju padomes (*ICOM*) biedriem (uzrādot biedra karti);

3.9. Latvijas Mākslinieku savienības biedriem (uzrādot apliecību);

3.10. Latvijas Nacionālā mākslas muzeja drauga kartes īpašniekiem (uzrādot karti un personu apliecinošu dokumentu);

3.11. plašsaziņas līdzekļu pārstāvjiem, kas atspoguļo norises muzejā (uzrādot preses karti);

3.12. grupu (ne mazāk par 10 apmeklētājiem) vadītāja vai pedagoga;

3.13. muzeja apmeklētājiem Starptautiskajā muzeju dienā – 18.maijā;

3.14. muzeja apmeklētājiem ikgadējās starptautiskās akcijas „Muzeju nakts” dienā no plkst. 19.00.

4. Muzeja popularitāti veicinošu vizīšu laikā maksu par cenrāža 1.punktā minētajiem pakalpojumiem neiekasē no muzeja popularitāti veicinošu vizīšu organizatoriem (iesniedzot vizītes organizatora iesniegumu), goda viesiem, izglītības un kultūras nozares institūciju pārstāvjiem, valsts reprezentatīvās funkcijas nodrošinātājiem un muzeja atbalstītājiem (sponsoriem) (uzrādot muzeja ielūgumu), nepārsniedzot 0,5 % apmeklējumu no kopējā pasākumu biļešu skaita gada laikā.

5. Maksai par cenrāža 1.1.1., 1.3.1., 1.4.1. un 1.5.1.apakšpunktā minētajiem pakalpojumiem muzeja noteiktajās akciju dienās piemēro 100 % atlaidi.

6. Maksai par cenrāža 1.1.1., 1.1.2., 1.1.3., 1.1.4., 1.2.1., 1.2.2., 1.2.3., 1.2.4., 1.3.1., 1.4.1., 1.4.2., 1.4.3., 1.4.4., 1.4.5., 1.5.1., 1.5.2., 1.5.3., 1.5.4. un 1.5.5.apakšpunktā minētajiem pakalpojumiem apmeklētājiem grupā, sākot no 10 personām, neieskaitot grupas vadītāju (pedagogu vai gidu), piemēro 20 % atlaidi.

7. Maksai par cenrāža 8.2.apakšpunktā minētajiem pakalpojumiem, ja tie tiek rīkoti nekomerciāliem kultūras vai izglītības pasākumiem, piemēro 80 % atlaidi.

8. Maksai par cenrāža 8.2.apakšpunktā minētajiem pakalpojumiem piemēro koeficientus šādos gadījumos:

8.1. pēc plkst.1.00 naktī par katru nākamo stundu piemēro koeficientu 2;

8.2. tehnisko konstrukciju (skatuves un tml.) veidošanai pirms pasākuma un novākšanai pēc pasākuma piemēro koeficientu 1,2;

8.3. profesionālai filmēšanai vai fotografēšanai komerciālām vajadzībām piemēro koeficientu 1,5.

9. Muzejs maksu par pakalpojumiem iekasē:

9.1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;

9.2. skaidrā naudā muzeja kasē;

9.3. muzejā ar maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina.

10. Noteikumi stājas spēkā 2016.gada 1.janvārī.

11. Ar šo noteikumu spēkā stāšanās brīdi atzīt par spēku zaudējušiem Ministru kabineta 2013.gada 1.oktobra noteikumus Nr.1030 „Latvijas Nacionālā mākslas muzeja publisko maksas pakalpojumu cenrādis” (Latvijas Vēstnesis, 2013, 194.nr.).

Ministru prezidente L.Straujuma

Kultūras ministre D.Melbārde

Vīza: Valsts sekretārs S.Voldiņš

2015.12.07. 10:00

542

M.Lāce

Tālr. 67325051; fakss 67357408

lnmm@lnmm.lv